પૂણે: ત્રણ હજાર કરોડ રૂપિયાના નકલી લોન કેસમાં પૂણે પોલીસે બુધવારે બેન્ક ઓફ મહારાષ્ટ્રના સીએમડી સહિત છ લોકોની ધરપકડ કરી છે. નકલી લોનનો આ કેસ પૂણેના રિયલ એસ્ટેટ ડેવલપર ડીએસકે ગ્રૂપ સાથે સંકળાયેલો છે. આર્થિક ગુના શાખાએ બેન્કના સીએમડી રવીન્દ્ર મરાઠે, કાર્યકારી નિર્દેશક રાજેન્દ્ર ગુપ્તા, ઝોનલ મેનેજર નિત્યાનંદ દેશપાંડેની અમદાવાદથી અને ભૂતપૂર્વ સીએમડી સુશીલ મુહનોતની જયપુરમાંથી ધરપકડ કરી છે. આ સિવાય ડીએસકે ગ્રૂપના ચાર્ટર્ડ એકાઉન્ટન્ટ સુનીલ ઘટપાંડે અને એન્જિનિયરિંગ વિભાગના રાજીવ નેવાસકર પૂણેમાંથી પકડાયા છે. બધા આરોપીઓને કોર્ટમાં હાજર કરાયા હતા.